ความเสี่ยงระยะกลางเพิ่มขึ้น ลดพอร์ตตามรีบาวด์
ความเสี่ยงระยะกลางประมาณ 56 อาทิตย์ กำลังเพิ่มขึ้น โดยในระยะสั้น มีลุ้นจะมี Rebound Cycle ในอาทิตย์นี้ แต่เมื่อดูจากความเสี่ยงระยะกลางแล้ว ท่านผู้อ่านควรใช้รีบาวด์เป็นโอกาสในการลดพอร์ต และสังเกตว่า ถ้า SET หลุดแนวรับอาทิตย์นี้ที่ 1,175 และ 1,160 เราก็อาจจะดูสถานการณ์รีบาวด์ผิดไป
14 พ.ค. 2555

ความเสี่ยงระยะกลางประมาณ 56 อาทิตย์ กำลังเพิ่มขึ้น โดยในระยะสั้น มีลุ้นจะมี Rebound Cycle ในอาทิตย์นี้ แต่เมื่อดูจากความเสี่ยงระยะกลางแล้ว ท่านผู้อ่านควรใช้รีบาวด์เป็นโอกาสในการลดพอร์ต และสังเกตว่า ถ้า SET หลุดแนวรับอาทิตย์นี้ที่ 1,175 และ 1,160 เราก็อาจจะดูสถานการณ์รีบาวด์ผิดไป
อาทิตย์ที่แล้ว หมวดธนาคารและพลังงานย่อลงมาจากแนวต้านระยะกลางที่ดูอันตราย ซึ่งเตือนถึงความเสี่ยงในระยะกลาง ตัวอย่างสำหรับความเสี่ยงระยะกลางนี้อาจเห็นได้จากในรูป ตัวชี้วัดในรูปแสดงถึงแรงซื้อขายของนักลงทุนต่างชาติ และเมื่อตัวชี้นี้ปรับลดลง นักลงทุนต่างชาติก็กำลังขาย เมื่อดูจากรูปแล้ว นักลงทุนต่างชาติก็เริ่มจะขายอีกรอบ เมื่อดูจาก Cycle 174 วัน
ในหุ้นหลัก SET50 ยังดูเสี่ยง ถึงแม้อาจมีรีบาวด์จากแนวรับระยะสั้นแถวๆ 823 แต่ยังห่วงเรื่องที่ตัวชี้วอลุมฝรั่งกำลังถอยจากเขตแนวต้าน ซึ่งสอดคล้องกับเรื่องที่ SET50 ยังอ่อนกว่าตลาดต่อได้อีก เพราะฉะนั้นก็ต้องเฝ้าระวังต่อไป และถ้าแถวๆ 823 ของ SET50 ยืนไม่อยู่ ก็อาจถอยลงต่อ โดยแนวรับมีเป็นระยะสั้นต่อไปเป็นระยะ เช่น 816 808 หรือต่ำกว่านั้น โดยที่ต้องระวัง ก็คือ ธนาคารและพลังงานที่กำลังกลับมาอ่อนกว่า SET50 ต่อได้อีก และถ้าดัชนีธนาคารปิดหลุด 437 อาจเกิด DoubleTop ในดัชนีธนาคารได้ ส่วนกรณีรีบาวด์ก็ดูด่านของ SET50 ที่ 838840 845 และ 855 ซึ่งเราจะคอยจับตาและมี Update ให้ในนี้ และ/หรือใน Market Timing 
ในหุ้นเป็นตัวๆ และหมวดอื่นๆ ที่โดนแกว่งลงมา แต่ยังอยู่ในลักษณะแกว่งซิกแซ็กขึ้น ก็คือ หมวด Commerce Food และ Property ส่วน Medias และ ICT ขอดูอาการต่อ แต่ถ้าดัชนี ICT หลุด 152 และ ADVANC หลุด 178 ลงมา ก็อาจเตือนว่ายังแกว่งไม่เสร็จ ในหุ้นเป็นตัวๆ อื่น ช่วงนี้ค่อนข้าง HiRiskHiReturn ขอให้ทำในวงเงินจำกัด ที่ Update คือ หุ้นน้ำทั้งหลาย เช่น MALEE ทะลุต่อขึ้นไป เป้าดูยาก แต่อาจเล็ง High แถวๆ 133 ช่วงเดือน ก.พ. 1993 ไว้ในใจ ด่านระหว่างทางมีที่ 90 และ 92.50 (ความเสี่ยง คือ Stop ยังไม่ตามมา) TIPCO ทะลุ 9 และ 9.40 ได้อาจต่อไป 10.80 (ระวังแกว่งถ้าหลุด 7.70 ลงมา) ส่วน OISHI HTC และอื่นๆ ก็จะขอ Update ให้ Market Timing 
สำหรับแนวโน้มทองโลก แนวโน้มระยะกลางยาวที่ดูว่ากำลังตั้งหลักสร้างฐานอยู่ในเขตแนวรับนั้นเริ่มดูเสี่ยง โดยเฉพาะถ้าราคาทองโลกปิดต่ำกว่า 1,580 กรณีนั้นเราอาจต้องไปดูกันอีกว่าแนวรับ Cycle ช่วงปลายเดือนนี้ถึงต้นเดือนหน้าจะรับอยู่หรือไม่ ระหว่างนี้ถ้าแนวรับแถวๆ 1,580 เหรียญสหรัฐ/ออนซ์ ยืนไม่อยู่ ก็อาจถอยต่อลงไปทดสอบ 1,550 และ/หรือ 1,5201,500 กรณีทะลุ 1,605 ได้รีบาวด์อาจต่อไปทดสอบ 1,640 และ/หรือ 1,655 ซึ่งถ้าปิดทะลุ 1,655 ได้สถานการณ์อาจดูดีขึ้น ซึ่งเรื่องนี้ก็จะมี Update ให้ในนี้ และ/หรือใน KS Website Gold Futures–Market Timing สำหรับทองบ้านเรา ก็ดูแนวรับแถวๆ 23,520 บาท ถ้ายืนไม่อยู่อาจถอยต่อลงไปทดสอบ 23,390 บาท และ/หรือ 22,860 บาท กรณีทะลุ 23,780 บาท ได้รีบาวด์ก็อาจต่อไปทดสอบ 24,100 บาท และ/หรือ 24,360 บาท ที่ต้องค่อยๆ เลาะขึ้นไป